CELEX: 62009CA0221
Language: da
Date: 2011-03-17 00:00:00
Title: Sag C-221/09: Domstolens dom (Anden Afdeling) af 17. marts 2011 — AJD Tuna Ltd mod Direttur tal-Agrikoltura u s-Sajd, Avukat Generali (anmodning om præjudiciel afgørelse fra Prim’Awla tal-Qorti Ċivili (Republikken Malta)) (Forordning (EF) nr. 530/2008 — gyldighed — fælles fiskeripolitik — bevarelse af ressourcerne — genopretning af tunbestanden i det østlige Atlanterhav og Middelhavet)

7.5.2011   
            
            
               DA
            
            
               Den Europæiske Unions Tidende
            
            
               C 139/2
            
         Domstolens dom (Anden Afdeling) af 17. marts 2011 — AJD Tuna Ltd mod Direttur tal-Agrikoltura u s-Sajd, Avukat Generali (anmodning om præjudiciel afgørelse fra Prim’Awla tal-Qorti Ċivili (Republikken Malta))
   (Sag C-221/09) (1)
   
   (Forordning (EF) nr. 530/2008 - gyldighed - fælles fiskeripolitik - bevarelse af ressourcerne - genopretning af tunbestanden i det østlige Atlanterhav og Middelhavet)
   2011/C 139/03
   Processprog: maltesisk
   
      Den forelæggende ret
   
   Prim’Awla tal-Qorti Ċivili
   
      Parter i hovedsagen
   
   
      Sagsøger: AJD Tuna Ltd
   
      Sagsøgt: Direttur tal-Agrikoltura u s-Sajd, Avukat Generali
   
      Sagens genstand
   
   Anmodning om præjudiciel afgørelse — Prim’Awla tal-Qorti Ċivili — gyldigheden af Kommissionens forordning (EF) nr. 530/2008 af 12. juni 2008 om indførelse af hasteforanstaltninger gældende for notfartøjer, der fisker efter tun i Atlanterhavet øst for 45o V og i Middelhavet (EUT L 155, s. 9)
   
      Konklusion
   
   
               1)
            
            
               Gennemgangen af de forelagte spørgsmål har intet frembragt, der kan rejse tvivl om gyldigheden af Kommissionens forordning (EF) nr. 530/2008 af 12. juni 2008 om indførelse af hasteforanstaltninger gældende for notfartøjer, der fisker efter tun i Atlanterhavet øst for 45° V og i Middelhavet, eller af artikel 7, stk. 2, i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik i forhold til kontradiktionsprincippet og princippet om effektiv domstolsbeskyttelse.
            
         
               2)
            
            
               Gennemgangen af de forelagte spørgsmål har intet frembragt, der kan rejse tvivl om gyldigheden af forordning nr. 530/2008 i forhold til begrundelseskravet efter artikel 296, stk. 2, TEUF, princippet om beskyttelse af den berettigede forventning og proportionalitetsprincippet.
            
         
               3)
            
            
               Forordning nr. 530/2008 er ugyldig, for så vidt som de forbud, den indfører med hjemmel i artikel 7, stk. 1, i forordning nr. 2371/2002, får virkning fra den 23. juni 2008 for så vidt angår de notfartøjer, der fører spansk flag eller er registreret i denne medlemsstat, og de EF-operatører, der har indgået kontrakter med disse, mens forbuddene får virkning fra den 16. juni 2008 for de notfartøjer, der fører maltesisk, græsk, fransk, italiensk og cypriotisk flag eller er registreret i disse medlemsstater, og de EF-operatører, der har indgået kontrakter med dem, uden at denne forskelsbehandling er objektivt begrundet.
            
         
      (1)  EUT C 205 af 29.8.2009.